Работы хапае, бо на тэрыторыі яго выбарчай акругі налічваецца каля 25 вёсак, пражывае прыкладна 400 чалавек. Сяргей Аляксандравіч кажа, што шмат сярод іх так званых “маладых” пенсіянераў, але ім усё роўна трэба дапамагаць з добраўпарадкаваннем населеных пунктаў і найперш – з арганізацыяй сумеснай працы: ён збіраецца арганізаваць “дэсанты” для ўборкі смецця і барацьбы з баршчэўнікам. Актуальныя для сельсавета і пытанні рамонту дарог, водазабеспячэння, бо ў некаторых вёсках неабходна капаць вельмі глыбокія калодзежы. Здаецца, будзённыя справы – але іх вырашэнне значна ўплывае на жыццезабеспячэнне людзей.